ai4bharat/Pralekha huggingface dataset:
பாதுகாப்பு அமைச்சகம்
கடற்படை மற்றும் பாதுகாப்பு படை ஊழியர்களுக்கான இணை செயலாளராக ரியர் அட்மிரல் கபில் மோகன் திர் நியமனம்
ராணுவ விவகாரங்கள் துறையில் கடற்படை மற்றும் பாதுகாப்பு படை ஊழியர்களுக்கான இணை செயலாளராக ரியர் அட்மிரல் கபில் மோகன் திர் பொறுப்பேற்றார். இந்த பணியில் பொறுப்பேற்கும் முதல் பாதுகாப்புப்படை அதிகாரி இவர் என்பது குறிப்பிடத்தக்கது.
புனே கதக்வஸ்லாவில் உள்ள தேசிய பாதுகாப்பு அகாடமியில் பயிற்சி முடித்த இவர், கடந்த 1985ம் ஆண்டு இந்திய கடற்படையில் சேர்ந்தார்.
கடற்படை கமாண்டோ பிரிவின் மிக மூத்த அதிகாரியான இவர் ஐஎன்எஸ் அபிமன்யூ கடற்படை தளம், ஐஎன்எஸ் கன்ஜர் மற்றும் ரானா ஆகிய போர்கப்பல்களிலும் பணியாற்றியுள்ளார்.
ஆபரேஷன் பவன், ஆபரேஷன் ஜூபிடர் போன்ற அமைதிப்பணி நடவடிக்கையிலும் அவர் ஈடுபட்டுள்ளார். கடற்படையில் பல முக்கிய பொறுப்புகளை வகித்த இவர், விசிஷ்ட் சேவா, அதி விசிஷ்ட் சேவா ஆகிய பதக்கங்களை பெற்றுள்ளார்.
மேலும் விவரங்களுக்கு: https://pib.gov.in/PressReleasePage.aspx?PRID= 1724306
-----
(Visitor Counter : 156
ரசாயனம் மற்றும் உரங்கள் அமைச்சகம்
இளைஞர்களின் திறன் மேம்பாட்டுக்காக, விஜய்பூர் என்.எப்.எல், ஐ.டி.ஐ. ராகோகர்க் உடன் புரிந்துணர்வு ஒப்பந்தத்தில் கையெழுத்திட்டுள்ளது
உரத் துறையின் கீழ் இயங்கும் பொதுத்துறை நிறுவனமான நேஷனல் ஃபெர்டிலைசர்ஸ் லிமிடெட் , ராகோகர்க்  உள்ள தொழில்துறை பயிற்சி நிறுவனம்  உடன் இணைந்து பல்வேறு வர்த்தகங்களில் இளைஞர்களுக்குப் பயிற்சியளிப்பதற்கும், கனரக மற்றும் செயல்முறைத் தொழிலில் அவர்கள் வேலைவாய்ப்பு பெறுவதற்கான வாய்ப்புகளை மேம்படுத்துவதற்கும் ஒப்பந்தம் செய்துள்ளது.
எலக்ட்ரீஷியன், ஃபிட்டர் மற்றும் வெல்டர் வர்த்தகத்தில் இளைஞர்களுக்கு பயிற்சி அளிப்பதற்காக என்.எப்.எல்., விஜய்பூர் பிரிவு அருகிலுள்ள ஐ.டி.ஐ. மாணவர்கள் இரட்டை முறை பயிற்சி திட்டத்தின் கீழ் திறமையானவர்களாக இருப்பார்கள், இதன் கீழ் அவர்கள் நிறுவனத்தில் தத்துவார்த்த திறன்களையும், என்.எப்.எல் விஜெய்பூர் ஆலையில் 6 மாத வேலைவாய்ப்பு பயிற்சியையும் கற்றுக்கொள்வார்கள்.
பயிற்சியின் ஒட்டுமொத்த காலம் ஐ.டி.ஐயின் பாடத்திட்டத்தின் படி இருக்கும். இருப்பினும், ஐ.டி.ஐ பயிற்சியின் ஒட்டுமொத்த காலப்பகுதியில் பயிற்சியாளர்களுக்கு 6 மாதங்கள் வெளிப்பாடு / பயிற்சி  கிடைக்கும்.
என்.எப்.எல் விஜெய்பூர் பிரிவின் தலைமை மேலாளர்  எஸ்.நரேந்தர் சிங் மற்றும் ராகோகர் ஐ.டி.ஐ.யின் முதன்மை எஸ்.ஜே.பி கோலி ஆகியோருக்கு இடையில் இந்த புரிந்துணர்வு ஒப்பந்தம் பரிமாற்றம் செய்யப்பட்டது.
நிறுவனம் தனது ஆலைகளைச் சுற்றியுள்ள நிறுவனங்களிலிருந்து அதிக இளைஞர்களுக்கு பயிற்சியளிப்பதன் மூலம் திறன் இந்தியாவுக்கு உத்வேகம் அளிக்க எதிர்காலத்தில் இதுபோன்ற கூடுதல் விருப்பங்களை ஆராய திட்டமிட்டுள்ளது.
என்.எப்.எல். நங்கலில் ஐந்து எரிவாயு அடிப்படையிலான அம்மோனியா-யூரியா ஆலைகளையும், பஞ்சாபில் பதிந்தா ஆலைகளையும், ஹரியானாவின் பானிபட் ஆலையையும், மத்திய பிரதேசத்தின் குணா மாவட்டத்தில் விஜய்பூரில் இரண்டு ஆலைகளையும் கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660035
பாதுகாப்பு அமைச்சகம்
பல்வேறு தளங்கள் சாதனம் வகையில் ரூ.38,900 கோடி மதிப்புக்கு ராணுவ வசதிகளை அதிகரிக்க டி.ஏ.சி. ஒப்புதல்
நமது எல்லைப் பகுதிகளில் ராணுவத்தினரின் தற்காப்பை பலப்படுத்தும் தேவை மற்றும் இப்போதைய சூழ்நிலையைக் கருத்தில் கொண்டும், தற்சார்பு இந்தியா என்ற பிரதமர் திரு. நரேந்திர மோடியின் அழைப்புக்கு ஏற்பவும், இந்திய ராணுவப் படையினருக்குத் தேவைப்படும் பல்வேறு தளங்கள் மற்றும் சாதனப் பொருள்கள் வாங்குவதற்கு, பாதுகாப்புத் துறை அமைச்சர் திரு. ராஜ்நாத் சிங் தலைமையில் இன்று நடைபெற்ற ராணுவத் தளவாடம் வாங்குதல் கவுன்சில்  கூட்டத்தில் ஒப்புதல் அளிக்கப்பட்டது. சுமார் ரூ.38,900 கோடி மதிப்பிலான சாதனங்கள் வாங்குவதற்கு இந்த ஒப்புதல் தரப்பட்டுள்ளது.
உள்நாட்டு வடிவமைப்பு மற்றும் உற்பத்தியில் கவனம் செலுத்தும் வகையில், இந்தியத் தொழிற்சாலைகளிடம் இருந்து ரூ.31,130 கோடி அளவுக்கு சாதனங்களை வாங்குவதற்கான ஒப்புதலும் இதில் அடங்கும். பல்வேறு குறு, சிறு, நடுத்தரத்தொழில் நிறுவனங்களை முக்கிய நிலையிலான சேவை வழங்குநர்களாகக் கொண்டு இந்தியப் பாதுகாப்புத் தளவாட உற்பத்தித் தொழில் துறையினரை ஈடுபடுத்தி இந்தச் சாதனங்கள் உற்பத்தி செய்யப்படுகின்றன. இவற்றில் சில திட்டங்களில் உள்நாட்டுப் பொருள்களின் பங்களிப்பு, திட்டச் செலவில் 80 சதவீதம் வரை இருக்கும். பாதுகாப்புத் துறை ஆராய்ச்சி மற்றும் மேம்பாட்டு நிறுவனம்  சார்பில் உள்நாட்டுத் தொழில் துறைக்கு அளிக்கப்பட்ட தொழில்நுட்பப் பரிமாற்றம் காரணமாக இவற்றில் பல திட்டங்கள் மேற்கொள்ளப்பட்டுள்ளன. பினாகா தளவாடங்கள், பி.எம்.பி. தளவாடத் தரநிலை மேம்பாடுகள் மற்றும் இந்திய ராணுவத்துக்கான மென்பொருள் வரையறையுள்ள ரேடியோக்கள், தரையில் நீண்டதொலைவு சென்று தாக்கும் ஏவுகணை செலுத்தும் சாதனங்கள், இந்தியக் கடற்படை மற்றும் விமானப் படைக்கான அஸ்ட்ரா ஏவுகணைகள் உள்ளிட்டவை இதில் அடங்கும். இவற்றுக்கான வடிவமைப்பு மற்றும் தயாரிப்புச் செலவு ரூ.20,400 கோடி அளவுக்கு இருக்கும்.
புதிய அல்லது கூடுதல் ஏவுகணை வசதிகளுக்கான சாதனங்களை வாங்குவது என்பது, முப்படைகளின் தாக்கும் திறனை அதிகரிக்கச் செய்வதாக இருக்கும். பினாகா ஏவுகணை வசதிகளைப் பெறுவதன் மூலம், ஏற்கெனவே உள்ள ரெஜிமென்ட்களின் எண்ணிக்கையை அதிகரிக்கச் செய்ய உதவும். தரையில் நீண்டதொலைவு சென்று தாக்கும் ஏவுகணை செலுத்தும் சாதனங்கள் 1000 கிலோ மீட்டர் வரையிலான இலக்குகளைத் தாக்கக் கூடியதாக இருக்கும். இது கடற்படை மற்றும் விமானப்படையின் தாக்குதல் திறனை பலப்படுத்துவதாக இருக்கும். அதேபோல பார்வைத் தொலைவுக்கும் அப்பால் உள்ள இலக்குகளைக் குறி வைக்கும் அஸ்ட்ரா ஏவுகணைகள், படை பலத்தை அதிகரிப்பதாக இருப்பதுடன், கடற்படை மற்றும் விமானப் படையின் தாக்கும் திறனை அதிகரிப்பதாகவும் இருக்கும்.
மேலும், தாக்குதல் விமான வசதிகளை அதிகரிக்க வேண்டும் என்று இந்திய விமானப் படை நீண்ட காலமாக வலியுறுத்தி வரும் கோரிக்கையை நிறைவேற்றும் வகையில், இப்போதுள்ள மிக் 29 ரகத்தைச் சேர்ந்த 59 விமானங்களின் வசதிகளை மேம்படுத்துவதுடன் மிக் 29 ரகத்தில் 21 புதிய விமானங்களை வாங்கவும், சூ-30 எம்.கே.ஐ. ரகத்தில் 12 விமானங்கள் வாங்கவும் ஒப்புதல் அளிக்கப்பட்டுள்ளது. ரஷியாவிடம் இருந்து மிக் 29 ரக விமானங்கள் வாங்குதல் மற்றும் தர நிலையை மேம்படுத்துதலுக்கு ரூ.7.414 கோடி செலவாகும். இந்துஸ்தான் ஏரோநாடிகல்ஸ் லிமிடெட் நிறுவனத்திடம் இருந்து சூ-30 எம்.கே.ஐ. விமானங்களை வாங்குவதற்கு ரூ.10,730 கோடி செலவாகும்.
நிதி அமைச்சகம்
கவுகாத்தியில் வருமான வரி சோதனை, கணக்கில் வராத ரூ.100 கோடி பணம் கண்டுபிடிப்பு
வடகிழக்கு இந்தியாவை சேர்ந்த மூன்று முன்னணி ஒப்பந்ததாரர்கள் தொடர்புடைய வழக்குகளில் தேடுதல் மற்றும் கணக்கிடுதல் நடவடிக்கையை 2020 டிசம்பர் 22 அன்று வருமான வரித்துறை தொடங்கியது.
இந்த மூன்று குழுமங்களும் கடந்த பல வருடங்களாக தங்களது நிகர இலாபத்தை குறைத்துக் காட்டி, கணக்கில் காட்டப்படாத அந்த வருவாயை கௌகாத்தியிலும், கொல்கத்தாவிலும் உள்ள நபர்களின் மூலம் தொழிலுக்குள் மீண்டும் கொண்டு வந்ததாகத் தெரியவந்ததை அடுத்து இந்த நடவடிக்கை எடுக்கப்பட்டது.
தேடுதலின் போது, போலி நிறுவனங்களின் மூலம் கடன் பெற்றதும் பணத்தை வெவ்வேறு வழிகளின் மூலம் கொண்டு சென்றதும் கண்டறியப்பட்டது.
இதுவரை, ரூ.9.79 லட்சம் மதிப்பிலான நகைகள் பறிமுதல் செய்யப்பட்டுள்ளன. ரூபாய் இரண்டு கோடிக்கும் மேல் மதிப்புடைய நகைகளுக்கான ஆதாரங்கள் சரிபார்க்கப்பட்டு வருகின்றன.
சுமார் ரூ.100 கோடி மதிப்பிலான கணக்கில் காட்டப்படாத வருவாய் தேடுதல் மற்றும் கணக்கிடுதல் நடவடிக்கையின் போது கண்டறியப்பட்டுள்ளது. பாதுகாப்புப் பெட்டகம் ஒன்று கண்டறியப்பட்டு, அது இன்னும் திறக்கப்படவில்லை. தொடர்ந்து விசாரணை நடைபெற்று வருகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683788
----
(Visitor Counter : 180
பிரதமர் அலுவலகம்
2022-23 ஆம் ஆண்டின் நாடாளுமன்ற இரண்டாம் கட்ட விளையாட்டு பெருவிழாவை பஸ்தி மாவட்டத்தில் பிரதமர் ஜனவரி 18 ஆம் தேதி தொடங்கி வைக்கிறார்.
2022-23 ஆம் ஆண்டுக்கான நாடாளுமன்ற இரண்டாம் கட்ட விளையாட்டு பெருவிழாவை பஸ்தி மாவட்டத்தில் பிரதமர் திரு நரேந்திர மோதி ஜனவரி 18 ஆம் தேதி காணொலி மூலம் தொடங்கி வைக்கிறார். உத்தரப்பிரதேசத்தின் பஸ்தி மாவட்டத்தைச் சேர்ந்த மக்களவை உறுப்பினர் திரு ஹரிஷ் திவேதி சார்பில் கடந்த 2021 ஆம் ஆண்டு முதல் சான்சத் கேல் மஹாகும்ப் எனப்படும் நாடாளுமன்ற விளையாட்டு பெருவிழா நடத்தப்பட்டு வருகிறது.
2022-23 ஆம் ஆண்டில் இந்த விழா இரண்டு கட்டங்களாக நடத்த திட்டமிடப்பட்டது. இதன் முதற்கட்ட விளையாட்டு விழா கடந்த மாதம் 10 ஆம் தேதி முதல் 16 ஆம் தேதி வரை நடத்தப்பட்டது. இதைத் தொடர்ந்து இரண்டாம் கட்ட விளையாட்டு விழா 2023 ஆம் ஆண்டு ஜனவரி 18 ஆம் தேதி முதல் 28 ஆம் தேதி வரை நடத்தப்படவுள்ளது.
இந்த விளையாட்டு விழாவில் மல்யுத்தம், கபடி, கோ-கோ, கால்பந்து, ஹாக்கி, கைப்பந்து, செஸ், கேரம், பேட்மிண்டன், டேபிள் டென்னிஸ் உள்ளிட்ட போட்டிகள் நடத்தப்படும். இதைத்தவிர கட்டுரை எழுதுதல், ஓவியம் தீட்டுதல், ரங்கோலி போட்டிகளும் இதில் இடம்பெறவுள்ளன.
குறிப்பாக பஸ்தி மாவட்டம் மற்றும் அதனையொட்டியுள்ள பகுதிகளைச் சேர்ந்த இளைஞர்களின் விளையாட்டுத் திறமைகளை ஊக்குவிக்கும் விதமாக இந்த போட்டிக்கு ஏற்பாடு செய்யப்படுகிறது. மேலும் கூட்டு உழைப்பு, ஒழுக்கத்தின் உன்னதம், ஆரோக்கியமான போட்டி, தன்னம்பிக்கை, தேசப்பற்று ஆகியவற்றின் முக்கியத்துவம் குறித்து இளைஞர்களுக்கு எடுத்துரைப்பதும் இந்த பெருவிழாவின் முக்கிய அம்சமாக உள்ளது.
பாதுகாப்பு அமைச்சகம்
தரையில் உள்ள இலக்குகளை துல்லியமாக தாக்கி அழிக்கும் திறன்மிகு வான்வழி எதிர்ப்பு ஆயுதம் வெற்றிகரமாக பரிசோதித்து பார்க்கப்பட்டது
உள்நாட்டு ராணுவ தளவாட உற்பத்தியில் இன்னுமொரு மைல்கல்லாக, நமது நாட்டிலேயே தயாரிக்கப்பட்ட திறன்மிகு வான்வழி எதிர்ப்பு ஆயுதத்தை  பாதுகாப்பு ஆராய்ச்சி மற்றும் மேம்பாட்டு நிறுவனம் வெற்றிகரமாக பரிசோதித்துள்ளது. 2021 ஜனவரி 21 அன்று ஒடிசா கடற்கரைக்கு அருகில் உள்ள இந்துஸ்தான் ஏரோநாடிக்ஸ் லிமிடெட்டின் ஹாக்-I தளத்தில் இந்த சோதனை நடத்தப்பட்டது.
இந்துஸ்தான் ஏரோநாடிக்ஸ் லிமிடெட்டின் ஹாக்-எம்கே132 விமானத்தில் இருந்து இந்த திறன்மிகு ஆயுதம் வெற்றிகரமாக சோதித்து பார்க்கப்பட்டது. பாதுகாப்பு ஆராய்ச்சி மற்றும் மேம்பாட்டு நிறுவனம் நடத்தியுள்ள ஒன்பதாவது திறன்மிகு வான்வழி எதிர்ப்பு ஆயுத பரிசோதனை இதுவாகும். அனைத்து இலக்குகளும் துல்லியமாக தாக்கப்பட்டன.
பாலாசூரில் உள்ள நடுத்தர சோதனை தளத்தில் நிறுவப்பட்டுள்ள தொலைஅளவியல் மற்றும் கண்காணிப்பு அமைப்பு அனைத்து நிகழ்வுகளையும் பதிவு செய்தது.
ஹைதராபத்தில் உள்ள பாதுகாப்பு ஆராய்ச்சி மற்றும் மேம்பாட்டு நிறுவனத்தின் இமாரத் ஆராய்ச்சி மையத்தால் திறன்மிகு வான்வழி எதிர்ப்பு ஆயுதம் உள்நாட்டிலேயே வடிவமைக்கப்பட்டு தயாரிக்கப்பட்டது. 125 கிலோ எடையிலான இந்த ஆயுதம், எதிரியின் ரேடார்கள், பதுங்கு குழிகள், வாகன தளங்கள் மற்றும் ஓடுதளங்கள் ஆகியவற்றை தாக்கி அழிக்கும் வல்லமை படைத்தது.
துல்லியமாக இலக்கை எட்டும் இந்த ஆயுதம், இந்த வகையிலான இதர ஆயுதங்களோடு ஒப்பிடுகையில் எடை குறைவானதாகும். ஜாக்குவார் விமானத்தில் இருந்து முன்னர் இது வெற்றிகரமாக சோதித்து பார்க்கப்பட்டது.
வெற்றிகரமான சோதனையில் ஈடுபட்ட குழுக்களை பாதுகாப்பு ஆராய்ச்சி மற்றும் மேம்பாட்டு துறையின் செயலாளரும், பாதுகாப்பு ஆராய்ச்சி மற்றும் மேம்பாட்டு நிறுவனத்தின் தலைவருமான டாக்டர் ஜி சதீஷ் ரெட்டி பாராட்டினார்.
------
(Visitor Counter : 183
திறன் மேம்பாடு மற்றும் தொழில் முனைவோர் அமைச்சகம்
பட்ஜெட்டுக்குப் பிந்தைய கருத்தரங்கு: வலுவான தொழில்துறையை வளர்ப்பது-திறன் இணைப்பு
2022-ம் ஆண்டிற்கான பட்ஜெட்டில் கல்வி மற்றும் திறன் மேம்பாட்டுத் துறையின் விரிவாக்கத்திற்கு உதவிடும் வகையில், தரமான கல்வித் திறன் மேம்பாடு மற்றும் டிஜிட்டல் திறனுக்கான சூழல் அமைப்பை வலுப்படுத்துதல் ஆகியவற்றில் சரியான கவனம் செலுத்தப்பட்டுள்ளது. மேலும், பட்ஜெட்டில் அறிவிக்கப்பட்ட முன்முயற்சிகளைத் திறம்படச் செயல்படுத்துவதற்கான வழிமுறைகள் குறித்து விவாதிக்க, திறன் மேம்பாடு மற்றும் தொழில்முனைவோர் அமைச்சகம்  கல்வி அமைச்சகம் ஆகியவை, பிற அமைச்சகங்களுடன் இணைந்து, வரும் 21 பிப்ரவரி 2022 திங்கட்கிழமை பிற்பகல் 12:15 மணி முதல் 2:15 மணி வரை ‘வலுவான தொழில்துறை-திறன் இணைப்பை வளர்ப்பதை நோக்கி' என்ற கருப்பொருளில் திறன் இந்தியா கருத்தரங்கிற்கு ஏற்பாடு செய்யப்பட்டுள்ளது. இந்த இணைய வழிக் கருத்தரங்கில், அரசு அதிகாரிகள், தொழில்துறை வல்லுநர்கள் மற்றும் முக்கிய சங்கங்களின் பிரதிநிதிகள் கலந்து கொள்கின்றனர். இந்த கருத்தரங்கு, பிரதமர் திரு நரேந்திர மோடியால் தொடங்கி வைக்கப்படும் கருத்தரங்குகளின் ஒரு பகுதியாகும். 'டிஜிட்டல் பல்கலைக்கழகம்: அனைவருக்கும் உலகத்தரம் வாய்ந்த உயர்கல்வி அணுகலை உருவாக்குதல்' என்ற கருப்பொருளில் முதல் இணையவழிக் கருத்தரங்கில் பிரதமர் திரு நரேந்திர மோடி உரையாற்றுகிறார்.
இந்த இணையவழிக் கருத்தரங்கிற்கு சுற்றுலா அமைச்சகத்தின் செயலாளர் திரு அரவிந்த் சிங், திறம் மேம்பாடு மற்றும் தொழில்முனைவோர் அமைச்சக செயலாளர் திரு ராஜேஷ் அகர்வால் மற்றும் தொழில் மற்றும் உள்நாட்டு வர்த்தக வளர்ச்சித் துறையின் செயலாளர் திரு அனுராக் ஜெயின் ஆகியோர் இணைந்து தலைமை தாங்குகின்றனர்.
இந்த கருத்தரங்கிற்கான குழுவில் தொழிற்கல்வி மற்றும் பயிற்சிக்கான தேசிய கவுன்சில்  தலைவர்,திரு என்.எஸ் கல்சி, சிவில் விமானப் போக்குவரத்து அமைச்சகத்தின் இணைச் செயலாளர் திரு அம்பர் துபே மற்றும் டீம்லீஸ் சர்வீசஸ் நிறுவனத்தின் துணைத் தலைவர் திரு மணீஷ் சபர்வால் ஆகியோர் இடம் பெற்றுள்ளனர். இந்த அமர்வை தேசிய திறன் மேம்பாட்டு நிறுவன முதன்மைத் தலைமை அதிகாரி திரு. வேத் மணி திவாரி நடத்துவார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1799791
(Visitor Counter : 166
மத்திய அமைச்சரவை
2020 ஜூன் முதல் ஆகஸ்ட் வரை பிரதம மந்திரியின் ஏழைகள் நல திட்டம்  / சுய சார்பு இந்தியா  திட்டத்தின் கீழ் வேலைவாய்ப்பு வருங்கால வைப்பு நிதி பங்களிப்பான 24 சதவீதத்தை  இன்னும் மூன்று மாதங்களுக்கு நீட்டிக்கும் திட்டத்திற்கு அமைச்சரவை ஒப்புதல் அளிக்கிறது
பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில், ஊழியர்களின் வருங்கால வைப்பு நிதிக்கு அளித்து வந்த 12 சதவீத ஊழியர்களின் பங்கு மற்றும் 12 சதவீத முதலாளிகளின் பங்கு இரண்டும் சேர்த்து ஆக மொத்தம் 24 சதவீதத்தை, கோவிட் தொற்று நோய் காரணமாக ஏற்பட்டுள்ள நெருக்கடியைக் கருத்தில் கொண்டு, பிரதம மந்திரியின் ஏழைகள் நலத்திட்டம்  திட்டத்தின் ஒரு பகுதியாக, ஜூன் முதல் ஆகஸ்ட் 2020 வரை மேலும் 3 மாதங்களுக்கு நீட்டிக்க, ஒப்புதல் அளித்துள்ளது.
இந்த ஒப்புதல் 15.04.2020 அன்று மார்ச் முதல் மே 2020 வரையிலான ஊதிய மாதங்களுக்காக அங்கீகரிக்கப்பட்ட திட்டத்தை கூடுதலாக நீட்டித்துள்ளது. இத்திட்டத்தின் மொத்த மதிப்பீடு .4,860 கோடி.ரூபாயாகும்.. இதனால் 3.67 லட்சம் நிறுவனங்களில், 72 லட்சத்துக்கும் மேற்பட்ட ஊழியர்கள் பயனடைவார்கள்.
முக்கிய அம்சங்கள்:
- வரும் ஜூன், ஜூலை, ஆகஸ்ட் மாதம் ஊதியம் பெறும் ஊழியர்களுக்கான இத்திட்டம் 100 ஊழியர்கள் வரை பணிபுரியும் அனைத்து நிறுவனங்களுக்குமானது. மேலும் இத்திட்டத்தின் பலனைப் பெறுபவர்களில் 90 சதவீத ஊழியர்கள் 15,000 ரூபாய்க்கு குறைவாக மாத ஊதியம் பெறுபவர்கள் என்பது குறிப்பிடதக்கது.
- 3.67 லட்சம் நிறுவனங்களில் பணிபுரியும் சுமார் 72.22 லட்சம் தொழிலாளர்கள் இதனால் பயனடைவார்கள், சிறு சிறு இடையூறுகள் இருந்தபோதிலும் அவர்களின் ஊதியம் தொடர வாய்ப்புள்ளது.
- இதற்காக 2020-21ஆம் ஆண்டிற்கான பட்ஜெட்டில் .4800 கோடி ரூபாயை அரசு ஒதுக்கீடு செய்துள்ளது.
- பிரதம மந்திரி ரோஜ்கர் யோஜனா தொழிற் கடன் திட்டத்தின்  கீழ் ஜூன் முதல் ஆகஸ்ட் மாதங்களில் 12 சதவீத முதலாளிகளின் பங்களிப்பிலிருந்து பயனாளிகள் விலக்கப்படுவார்கள்.
- நீண்டகால தேசிய முடக்கம் காரணமாக, வணிகங்கள் மீண்டும் வேலைக்கு வரும்போது நிதிநெருக்கடியைச் சந்திப்பது கவனத்திற்கு வந்தது. எனவே, சுயசார்பு – இந்தியா திட்டத்தின் ஒரு பகுதியாக மாண்புமிகு நிதி அமைச்சர், 13.5.2020 அன்று வணிக மற்றும் தொழிலாளர்களுக்காக அளித்து வந்த EPF ஆதரவு, ஜூன், ஜூலை மற்றும் ஆகஸ்ட் 2020 மாத ஊதிய மாதங்களுக்கும் நீட்டித்து அறிவித்தார்.
பிரதமர் அலுவலகம்
நாடெங்கிலுமிருந்து வந்திருந்த ஆஷா பிரதிநிதிகள் பிரதமரைச் சந்தித்தனர்
நாடெங்கிலுமிருந்து வந்திருந்த சுமார் 90 ஆஷா பிரதிநிதிகள் இன்று  பிரதமர் திரு நரேந்திர மோடியை சந்தித்தனர். தங்களுக்கு அளிக்கப்படும் ஊக்கத்தொகை, காப்பீட்டுத் தொகை ஆகியவற்றை உயர்த்தி அறிவித்தமைக்காக தங்கள் மகிழ்ச்சியை தெரிவித்த அவர்கள், பிரதமருக்கு நன்றி தெரிவித்தனர்.
அப்போது பிரதமர் தாம் சமீபத்தில் நாடெங்கிலும் உள்ள ஆஷா, அங்கன்வாடி பணியாளர்களுடன் காணொலி காட்சி மூலம் கலந்துரையாடியதை நினைவு கூர்ந்தார். அன்றைய நாளில் ஆஷா பிரதிநிதிகள் பகிர்ந்து கொண்ட அனுபவங்கள், சொந்த விஷயங்கள் ஆகியவற்றுக்காக பாராட்டு தெரிவித்த பிரதமர், இவை அனைத்தும் மேலும் பலருக்கு உத்வேகம் அளிக்கும் என்று கூறினார்.
இன்று ஆஷா பணியாளர்கள் மேலும் பல இத்தகைய சம்பவங்களை பகிர்ந்து கொண்டனர். உரிய சந்தர்ப்பத்தில் எவ்வாறு ஏழை தாய்மார்கள் மற்றும் குழந்தைகளின் உயிரைக் காப்பதில் தங்கள் பணி பேருதவியாக இருந்தது என்பதை அவர்கள் விவரித்தனர்.
ஆஷா பணியாளர்களின் திறன்கள் மற்றும் அர்ப்பணிப்பு சேவையை பிரதமர் பாராட்டினார். காலா அஜார் போன்ற நோய்களை ஒழிப்பதற்கு ஆஷா பணியாளர்கள் மேற்கொண்ட முயற்சிகளை பில்கேட்ஸ், அவரது மனைவி மெலிண்டா கேட்ஸ் ஆகியோர் பாராட்டியதை பிரதமர் நினைவு கூர்ந்தார்.
கிராமங்களின் வாழ்க்கைத் தரத்தை மேம்படுத்த அரசின் இதர அமைப்புகளுடன் ஒருங்கிணைந்து பணியாற்றுவதில் தங்கள் ஆற்றலை பயன்படுத்துமாறு பிரதமர் கேட்டுக் கொண்டார். அரசின் திட்டங்கள், முயற்சிகள் அனைத்தும் எவ்வாறு ஏழைகளுக்கு அதிகாரம் அளித்து ஏழ்மையை அகற்றுவதை நோக்கமாகக் கொண்டவை என்பதை பிரதமர் விளக்கினார்.
மத்திய சுகாதாரம், குடும்பநலத்துறை அமைச்சர் திரு.ஜே.பி. நட்டா இந்த நிகழ்ச்சியின் போது உடனிருந்தார்.
நுகர்வோர் நலன், உணவு மற்றும் பொது விநியோகம் அமைச்சகம்
மசூர்  கையிருப்பை உடனடியாக வெளியிட மத்திய அரசு உத்தரவு
மசூர் எனப்படும் மைசூர் பருப்பு கையிருப்பு விவரத்தை உடனடியாக வெளியிட வேண்டும் என்று மத்திய அரசின் நுகர்வோர் நலத் துறை, அறிவுறுத்தியுள்ளது. அனைத்துப் பங்குதாரர்களும் ஒவ்வொரு வெள்ளிக்கிழமையும் துறையால் நிர்வகிக்கப்படும் கையிருப்பு நிலை இணையதளத்தில்  தங்கள் மசூர் கையிருப்பு அளவுகளை கட்டாயமாக வெளியிட வேண்டும். வெளியிடப்படாத இருப்பு கண்டறியப்பட்டால், அது பதுக்கலாகக் கருதப்பட்டு, அத்தியாவசியப் பொருட்கள் சட்டத்தின் கீழ் தகுந்த நடவடிக்கை எடுக்கப்படும்.
வாராந்திர விலை மறுஆய்வுக் கூட்டத்தில் நுகர்வோர் விவகாரத் துறை செயலாளர் திரு ரோஹித் குமார் சிங், பருப்பு கொள்முதலை விரிவுபடுத்துமாறு துறைக்கு அறிவுறுத்தியுள்ளார். குறைந்தபட்ச ஆதார விலையில் கிடைக்கக்கூடிய இருப்புகளை வாங்குவதே இதன் நோக்கமாகும். இந்திய தேசிய வேளாண் கூட்டுறவு சந்தை கூட்டமைப்பு மற்றும் இந்திய தேசிய நுகர்வோர் கூட்டுறவு கூட்டமைப்பு ஆகியவை இறக்குமதி செய்யப்பட்ட பயறுகளை வாங்குவதற்கான ஒப்பந்தங்களை இடைநிறுத்த வேண்டிய நேரத்தில், சில விநியோகிப்பாளர்களிடமிருந்து அதிகப்படியான ஏலங்கள் பெறப்பட்டன.
கனடாவிலிருந்து பயறு இறக்குமதி மற்றும் ஆப்பிரிக்க நாடுகளிலிருந்து துவரம்பருப்பு இறக்குமதி அதிகரிக்கும் நேரத்தில், சில நிறுவனங்கள் நுகர்வோர் மற்றும் நாட்டின் நலன்களுக்கு எதிராக சந்தையை கையாள முயற்சிக்கின்றன என்று நுகர்வோர் விவகாரங்களின் செயலாளர் கூறினார். இந்த நிகழ்வுகளை அரசு உன்னிப்பாக கவனித்து வருகிறது, மேலும் பண்டிகைக் காலங்களில் அனைத்து பருப்பு வகைகளும் நியாயமான விலையில் கிடைப்பதை உறுதி செய்வதற்காக கையிருப்பை சந்தைக்கு கொண்டு வர கடுமையான நடவடிக்கைகள் எடுக்கும் என்று அவர் தெரிவித்தார்.
பிரதமர் அலுவலகம்
நடிகர்கள் திரு. கணஷ்யாம் நாயக் மற்றும் திரு. அர்விந்த் திரிவேதியின் மறைவுக்கு பிரதமர் இரங்கல்
நடிகர்கள் திரு. கணஷ்யாம் நாயக் மற்றும் திரு. அரவிந்த் திரிவேதியின் மறைவுக்குப் பிரதமர் திரு. நரேந்திர மோடி இரங்கல் தெரிவித்துள்ளார்.
தொடர்ச்சியான டுவிட்டர் பதிவுகளில் பிரதமர்
தங்கள் நடிப்பின் மூலம் மக்களின் இதயங்களை வென்ற இரண்டு திறமையான நடிகர்களைக் கடந்த சில நாட்களில் நாம் இழந்துவிட்டோம். திரு. கணஷ்யாம் நாயக் அவர்களின் பன்முகப் பாத்திரங்களுக்காக குறிப்பாக ‘தாரக் மேத்தா கா ஓல்டா சாஷ்மா’ என்ற பிரபல நிகழ்ச்சி மூலம் நினைவுகூரப்படுவார். மேலும் அவர் கனிவான மற்றும் பண்பான மனிதரும் ஆவார்.
திரு. அர்விந்த் திரிவேதியையும் நாம் இழந்துவிட்டோம். அவர் சிறந்த நடிகராக மட்டுமல்லாமல் பொது சேவையில் ஆர்வம் கொண்டவராகவும் இருந்தார். ராமாயனம் தொலைக்காட்சித் தொடரில் அவர் மேற்கொண்ட கதாபாத்திரம் பல தலைமுறை இந்தியர்களால் நினைவுக்கூரப்படும் இரண்டு நடிகர்களின் குடும்பங்களுக்கும் ரசிகர்களுக்கும் எனது இரங்கல்கள். ஓம் சாந்தி” என்று கூறியுள்ளார்.
மத்திய பணியாளர் தேர்வாணையம்
2020 செப்டம்பர், அக்டோபரில் யுபிஎஸ்சி இறுதி செய்த பணியாளர் தேர்வு முடிவுகள்
மத்திய தேர்வாணையம், கீழ்கண்ட பணியாளர் தேர்வு முடிவுகளை, இந்த ஆண்டு செப்டம்பர், அக்டோபர் மாதங்களில் இறுதி செய்துள்ளது : https://static.pib.gov.in/WriteReadData/userfiles/UPSC%20-%20Copy%203.pdf
பரிந்துரைக்கப்பட்ட விண்ணப்பதாரர்களுக்கு, முடிவுகள் தபால் மூலம் தனித்தனியாக அனுப்பப்பட்டுள்ளன.
ஆங்கில செய்திக் குறிப்பை கீழ்க்கண்ட இணைப்பில் பார்க்கலாம்:
https://pib.gov.in/PressReleasePage.aspx?PRID=1679374
-----
(Visitor Counter : 176
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதி மற்றும் நகர்ப்புற அடிப்படை வசதி ஆகியவற்றில் முன்னேறத் துடிக்கும் மாவட்டங்களின் தேவைகளுக்குச் சிறப்பு முக்கியத்தும் அளித்து முதலீட்டு வேகத்தை ஹட்கோ முடுக்கி விட வேண்டும்: ஹர்தீப் பூரி
ஹட்கோவின் 48-வது நிறுவன தினம் கொண்டாடப்பட்டது
ஹட்கோ தனது செயல்பாட்டை விரிவாக்கித் தனது கடன் கொடுக்கும் நடவடிக்கைகளை மேலும் பெரிய எண்ணிக்கையிலான நபர்களையும். நிறுவனங்களையும் தனது திட்டத்தின் கீழ்க் கொண்டு வர வேண்டுமென்று மத்திய வீட்டுவசதி, நகர்ப்புற விவகாரங்கள் துறை  இணையமைச்சர் திரு.ஹர்தீப் பூரி கேட்டுக் கொண்டுள்ளார். வீட்டுவசதி, நகர்ப்புற அடிப்படைவசதி ஆகியவற்றில் முதலீட்டு வேகத்தை முடுக்கிவிடுவதற்காக புதுமைத் திட்டங்களை ஹட்கோ மேற்கொள்ள வேண்டுமென்றும் இதன் மூலம் பிரதமரின் தொலைநோக்கின்படியான மிகவும் விரும்பத்தக்க பி.எஸ்.யு.  அந்தஸ்தை உருவாக்க வேண்டுமென்றும் அமைச்சர் கேட்டுக்கொண்டார். முன்னேறத் துடிக்கும் மாவட்டங்களின் தேவைகளுக்கு ஹட்கோ முக்கியக் கவனம் செலுத்தி நாட்டின் சமச்சீரான மேம்பாட்டுக்கு உதவ வேண்டுமென்று அமைச்சர் கேட்டுக்கொண்டார்.
புதுதில்லியில் இன்று  ஹட்கோவின் 48-வது நிறுவன நாள் கொண்டாட்ட நிகழ்ச்சியில் திரு. ஹர்தீப் பூரி பேசினார். வீட்டு வசதி, நகர்ப்புற விவகாரங்கள் அமைச்சகத்தின் செயலாளர் திரு. துர்கா சங்கர் மிஸ்ரா, ஹட்கோவின் தலைவர் மற்றும் நிர்வாக இயக்குனர் திரு. எம்.ரவிகாந்த், அமைச்சகத்தின் உயரதிகாரிகள் மற்றும் நகர்ப்புற மேம்பாடு, வீட்டு வசதி பொருள் சார்ந்த மாநில அரசுகளின் உயரதிகாரிகள் இந்த நிகழ்ச்சியில் பங்கேற்றனர்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 93
தொழிலாளர் மற்றும் வேலைவாய்ப்பு அமைச்சகம்
கொவிட் முன்பணமாக 44 லட்சம் தொழிலாளர்களுக்கு ரூ.11,500 கோடி வழங்கியது இபிஎப்ஓ: மத்திய அமைச்சர் திரு சந்தோஷ் குமார் கங்வர் தகவல்
கொவிட் முண்பணம் தொடர்பான மனுக்களுக்கு, இதற்கு முன் இல்லாத வகையில், 24 மணி நேரத்துக்குள் முடித்து வைத்து சிறப்பாக பணியாற்றியதற்காக, மேற்கு தில்லியில் உள்ள தொழிலாளர் வருங்கால வைப்பு நிதி நிறுவனத்தின்  ஊழியர்களை மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு சந்தோஷ் குமார் கங்வர் இன்று கவுரப்படுத்தினார். இந்நிகழ்ச்சியில் பேசிய அமைச்சர் திரு சந்தோஷ் கங்வர், கடந்த 175 நாட்களாக, தொழிலாளர்களின் கொவிட் முன்பணம் தொடர்பான மனுக்கள் 24 மணி நேரத்துக்குள் முடித்து வைக்கப்பட்டுள்ளதாக கூறினார். பணி நேரத்துக்கு அப்பாலும், இபிஎப்ஓ ஊழியர்கள் பணியாற்றி, 3.25 லட்சம் சந்தாதாரர்களுக்கு, ரூ.750 கோடி பணம் விநியோகித்துள்ளனர் என அவர் கூறினார்.
வழக்கமாக இபிஎப்ஓ விண்ணப்பங்களை 3 நாட்களுக்குள் முடிக்க வேண்டும், ஆனால் இந்த அலுவலகம், 90 சதவீத விண்ணப்பங்களை, 24 மணி நேரத்துக்குள் முடித்து வைத்துள்ளதாக அமைச்சர் தெரிவித்தார்.
இதேபோல் நாடு முழுவதும், இபிஎப்ஓ அலுவலகங்கள் வெளிப்படை தன்மையுடன், திறம்படவும் செயல்பட வேண்டும் என அமைச்சர் திரு சந்தோஷ் கங்வர் கேட்டுக் கொண்டார்.
இயல்பான பணிகளே சிரமமாக இருந்த போது, நாடு முழுவதும் உள்ள இபிஎப்ஓ அதிகாரிகள் மற்றும் ஊழியர்கள், 44 லட்சம் கொவிட் முன்பண விண்ணப்பங்களை கடந்த அக்டோபர் 15ம் தேதி வரை பரிசீலனை செய்து, ரூ.11,500 கோடி தொழிலாளர்களுக்கு வழங்கியுள்ளதாகவும், கொவிட் தொற்று மற்றும் முடக்க காலத்தில் இது மிகவும் சவாலான பணி என்றும் அமைச்சர் திரு. சந்தோஷ் கங்வர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1665836
-----
(Visitor Counter : 109
உணவுப் பதப்படுத்துதல் தொழிற்சாலைகள் அமைச்சகம்
மத்திய உணவு பதப்படுத்துதல் தொழில் துறை அமைச்சராக திரு.பசுபதி குமார் பராஸ் பொறுப்பேற்றுள்ளார்
மத்திய உணவு பதப்படுத்துதல் தொழில் துறை இணையமைச்சராக திரு.பிரஹலாத் சிங் பட்டேல் பொறுப்பேற்றுக் கொண்டார்.
மத்திய உணவு பதப்படுத்துதல் தொழில் துறை அமைச்சராக திரு.பசுபதி குமார் பராஸ் இன்று டெல்லியில் உள்ள பஞ்சசீல பவனில் பொறுப்பேற்றுக் கொண்டார்.
துறை செயலாளர் திருமதி. புஷ்பா சுப்பிரமணியம் மற்றும் உயரதிகாரிகள் அவரை வரவேற்றனர். பொறுப்பேற்றதும், அமைச்சர் துறையின் மூத்த அதிகாரிகளை சந்தித்து அங்கு மேற்கொள்ளப்படும் திட்டங்கள் குறித்து ஆலோசனை செய்தார்.
தன் மீது நம்பிக்கை வைத்து உணவு பதப்படுத்துதல் தொழில் துறையை வழங்கிய பிரதமர் திரு. நரேந்திர மோடிக்கு அமைச்சர் பசுபதி குமார் நன்றி தெரிவித்தார். இத்துறையின் திட்டங்கள் மேலும் முன்னெடுத்துச் செல்ல தேவையான அனைத்து நடவடிக்கைகளையும் எடுப்பதாக அமைச்சர் உறுதி அளித்தார்.
அமைச்சர் பசுபதி குமார், பீகார் மாநிலம் ஹாஜிப்பூர் பாராளுமன்றத் தொகுதியைச் சேர்ந்தவராவார். இவர், இதற்கு முன்னதாக பீகாரில் அமைச்சராகவும், 7 முறை சட்டமன்ற உறுப்பினராகவும், 1 முறை சட்ட மேல்சபை உறுப்பினராகவும் பதவி வகித்துள்ளார்.
உணவு பதப்படுத்துதல் தொழில் துறை இணையமைச்சராக திரு.பிரஹலாத் சிங் பட்டேல் இன்று பொறுப்பேற்றுக் கொண்டார். இவர், மத்தியப் பிரதேச மாநிலத்தைச் சேர்ந்த தாமோஹ் நாடாளுமன்ற தொகுதியில் 5 முறை நாடாளுமன்ற உறுப்பினராக தேர்வு செய்யப்பட்டுள்ளார். கடந்த 2014 பிஜேபி கூட்டணி ஆட்சியில், பல நாடாளுமன்ற குழுக்களின் உறுப்பினராக இவர் பொறுப்பு வகித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733786
(Visitor Counter : 96